Na temelju članka 17. stavka 1. podstavka 1. Zakona o sustavu civilne zaštite (Narodne novine broj 82/15, 118/18, 31/20. i 20/21), članka 48. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja (Narodne novine broj 66/21) i članka 26. Statuta Općine Gornja Rijeka („Službeni glasnik Koprivničko-križevačke županije“ broj 1/18, 5/20. i 3/21), Općinsko vijeće Općine Gornja Rijeka na 4. sjednici održanoj 8. prosinca 2021. donijelo je

**ANALIZU STANJA**

**sustava civilne zaštite na području Općine Gornja Rijeka za 2021. godinu**

1. **UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Općina Gornja Rijeka dužna je organizirati poslove koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“ broj 82/15,118/18, 31/20. i 20/21) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje. Smjernice za organizaciju i razvoj sustava civilne zaštite razmatraju se i usvajaju svake četiri godine. Smjernice za razdoblje od 2020. do 2023. godine donesene su na 25. sjednici Općinskog vijeća Općine Gornja Rijeka održanoj 11. prosinca 2019. godine.

 Člankom 97. stavkom 1. Zakona o sustavu civilne zaštite Općina je bila dužna donijeti Procjenu rizika od velikih nesreća u roku od dvije godine od dana stupanja na snagu Pravilnika o smjernicama za izradu procjene rizika od katastrofa kojeg donosi čelnik Državne uprave.

 Procjenu rizika od velikih nesreća na području Općine Gornja Rijeka, Općinsko vijeće Općine Gornja Rijeka usvojilo je na 16. sjednici održanoj 27. rujna 2018. godine.

 Plan djelovanja civilne zaštite donio je općinski načelnik 7. rujna 2020. godine.

Procjene rizika od velike nesreće izrađuju se najmanje jednom u tri godine te se njezino usklađivanje i usvajanje mora provesti do kraja ožujka 2022. godine.

Na području Općine Gornja Rijeka mjere i aktivnosti u sustavu civilne zaštite provode sljedeće operativne snage sustava civilne zaštite:

* Stožer civilne zaštite,
* Vatrogasna zajednica Općine Gornja Rijeka,
* DVD Gornja Rijeka,
* DVD Dropkovec,
* DVD Deklešanec,
* DVD Kostanjevec,
* DVD Kolarec,
* Gradsko društvo Crvenog križa Križevci.

 Pravne osobe od interesa za sustav civilne zaštite su:

* Komunalno poduzeće Gornja Rijeka d.o.o., Gornja Rijeka,
* Tvornica pogrebne opreme d.o.o., Dropkovec,
* Joker d.o.o., Kostanjevec Riječki,
* Transkos d.o.o., Štrigovec,
* Ziherica d.o.o., Pofuki,
* Markop gradnja d.o.o., Donja Rijeka.

# 2. VAŽNIJE SASTAVNICE SUSTAVA CIVILNE ZAŠTITE I NJIHOVO STANJE

* Procjena rizika od velikih nesreća Općine Gornja Rijeka

 Na temelju članka 17., stavka 1. Zakona o sustavu civilne zaštite („Narodne novine“ broj 82/15, 118/18, 31/20. i 20/21) i članka 29. Statuta Općine Gornja Rijeka („Službeni glasnik Koprivničko-križevačke županije“ broj 1/18, 5/20. i 3/21), Općinsko vijeće Općine Gornja Rijeka donijelo je Odluku o donošenju Procjene rizika od velikih nesreća za Općinu Gornja Rijeka (KLASA: 810-03/18-01/07, URBROJ: 2137/25-18-3 od 27. rujna 2018. godine.).

Procjenu rizika od velikih nesreća za Općinu Gornja Rijeka izradila je tvrtka Defensor.

Procjena rizika od velikih nesreća izrađena je sukladno Smjernicama za izradu Procjene rizika od velikih nesreća na području Koprivničko - križevačke županije, Koprivnica, 11.01.2017.god.

Procjena rizika od velikih nesreća temelj je izrade Plana djelovanja civilne zaštite.

2.1. PLANSKI DOKUMENTI

* Plan djelovanja civilne zaštite Općine Gornja Rijeka

Na temelju odredbe članka 17., stavka 3. Zakona o sustavu civilne zaštite („Narodne novine“ broj 82/15, 118/18) i članka 29. Statuta Općine Gornja Rijeka („Službeni glasnik Koprivničko – križevačke županije“ broj 1/18, 5/20. i 3/21) općinski načelnik Općine Gornja Rijeka donio je Plan djelovanja civilne zaštite Općine Gornja Rijeka (KLASA: 810-03/19-01/02, URBROJ: 2137/25-20-3 od 7. rujna 2020. kojeg je na temelju članka 67. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne Novine“ broj 49/2017) izradila Ustanova za obrazovanje odraslih za poslove zaštite osoba i imovine „Defensor“, Zagrebačka 71, 42 000 Varaždin.

Općina Gornja Rijeka izraditi će novi Plan djelovanja civilne zaštite Općine Gornja Rijeka sukladno članku 59., stavku 3. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21).

## 2.2. EVIDENCIJA OPERATIVNIH SNAGA SUSTAVA CIVILNE ZAŠTITE

* Vođenje evidencije pripadnika operativnih snaga sustava civilne zaštite

Sukladno Pravilniku o vođenju evidencija pripadnika operativnih snaga sustava civilne zaštite („Narodne novine” br. 75/16) ustrojena je evidencija vlastitih pripadnika za operativne snage sustava civilne zaštite Općine Gornja Rijeka za:

* Članove Stožera civilne zaštite
* Povjerenike i zamjenike povjerenika civilne zaštite
* Pravne osobe od interesa za sustav civilne zaštite
* Koordinatore na lokaciji

Podaci o pripadnicima operativnih snaga kontinuirano se ažuriraju u planskim dokumentima.

# 3. OPERATIVNE SNAGE SUSTAVA CIVILNE ZAŠTITE

#  NA PODRUČJU OPĆINE

## 3.1. STOŽER CIVILNE ZAŠTITE

Stožer civilne zaštite Općine Gornja Rijeka osnovan je Odlukom o osnivanju Stožera civilne zaštite Općine Gornja Rijeka (KLASA: 810-03/21-01/04, URBROJ: 2137/25-21-8 od 2. srpnja 2021. godine).

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama. Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Radom Stožera civilne zaštite Općine rukovodi načelnik Stožera, a kada se proglasi velika nesreća, rukovođenje preuzima općinski načelnik Općine.

 Stožer civilne zaštite Općine upoznat je sa Zakonom o sustavu civilne zaštite te drugim zakonskim aktima, načinom djelovanja sustava civilne zaštite, načelima sustava civilne zaštite te sl.

 Većina članova Stožera civilne zaštite Općine osposobljena je za provođenja mjera i aktivnosti u sustavu civilne zaštite.

Temeljem članka 6. stavka 2 Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“ broj 69/16), u slučaju velike nesreće, Stožer civilne zaštite Općine može predložiti organiziranje volontera i način njihovog uključivanja u provođenje određenih mjera i aktivnosti u velikim nesrećama i katastrofama, u suradnji sa središnjim tijelom državne uprave nadležnim za organiziranje volontera.

Način rada Stožera uređuje se Poslovnikom koji donosi općinski načelnik.

Kontakt podaci Stožera civilne zaštite kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Općine.

Tablica 1: Prikaz podataka Stožera civilne zaštite

|  |  |
| --- | --- |
| **Kadrovska popunjenost – broj članova** | **Značajne aktivnosti provedene u 2021.god. (vezane uz zaštitu i spašavanje, osposobljavanje i sl.)** |
| * 8 uz načelnika i zamjenika načelnika
 | * Koordinacija sa Stožerom civilne zaštite Koprivničko-križevačke županije te aktivnosti vezane uz epidemiju COVID – 19
 |

3.2. OPERATIVNE SNAGE VATROGASTVA

Sustav vatrogastva je glavni nositelj cjelokupnog sustava zaštite i spašavanja na području Općine Gornja Rijeka.

Središnja Dobrovoljna vatrogasna društva Dropkovec i Gornja Rijeka te Dobrovoljna vatrogasna društva Deklešanec, Kolarec i kostanjevec te Javna vatrogasna postrojba Grada Križevaca djeluju na području Općine Gornja Rijeka, a po zahtjevu i dalje.

## 3.3. HRVATSKI CRVENI KRIŽ – Gradsko društvo Crvenog križa Križevci

Prema Zakonu o Hrvatskom Crvenom križu, osnovni ciljevi društava Crvenog križa su ublažavanje ljudskih patnji, a osobito onih izazvanih velikim prirodnim, ekološkim i drugim nesrećama, s posljedicama masovnih stradanja i epidemijama.

Stupanjem na snagu Zakona o sustavu civilne zaštite („Narodne novine“ broj 82/15, 118/18, 31/20. i 20/21) definirano je da je Crveni križ operativna snaga u zaštiti i spašavanju te su sukladno tome izrađeni potrebni dokumenti u jedinicama lokalne samouprave, a uloga Gradskog društva Crvenog križa Križevci je priprema i obučavanje ekipa, odnosno interventnog tima te volontera i građana, za slučaj izvanrednih situacija. Gradsko društvo Crvenog križa Križevci, kao dio sustava Hrvatskog Crvenog križa, kontinuirano provodi osposobljavanje svojih zaposlenika i članova - volontera, ima u pripremi opremu za djelovanje u katastrofama i izvanrednim situacijama i provodi kontinuirano informiranje i educiranje građana.

Gradsko društvo Crvenog križa Koprivnica operativna je snaga zaštite i spašavanja za područje grada Križevaca i 4 općina: Općina Sveti Ivan Žabno, Općina Sveti Petar Orehovec, Općina Gornja Rijeka i Općina Kalnik

## 3.4. HRVATSKA GORSKA SLUŽBA SPAŠAVANJA – Stanica Koprivnica (Pozivanje putem centra 112)

Operativne snage Hrvatske Gorske službe spašavanja temeljna su operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatske gorske službe spašavanja.

3.5. POVJERENICI CIVILNE ZAŠTITE I NJIHOVI ZAMJENICI

Sukladno članku 17. Zakonu o sustavu civilne zaštite („Narodne novine broj“ 82/15 izrađena je Procjena rizika od velikih nesreća za Općinu Gornja Rijeka koja je donesena na Općinskom vijeću Općine Gornja Rijeka na 16. sjednici održanoj 27. rujna 2018. godine u kojoj je navedeno da je Procjenom rizika od velikih nesreća za Općinu Gornja Rijeka i analizi stanja spremnosti sustava civilne zaštite, utvrđena visoka spremnost i dostatnost kapaciteta operativnih snaga sustava civilne zaštite na području Općine koje u slučaju velike nesreće i katastrofe mogu u dovoljnoj mjeri samostalno i učinkovito reagirati na otklanjanju posljedica velikih nesreća i katastrofa bez postrojbe civilne zaštite opće namjene i predlaže se njezino ukidanje. Stoga se Postrojba civilne zaštite ukida Odlukom o stavljanju izvan snage Odluke o osnivanju i ustroju Postrojbe civilne zaštite Općine Gornja Rijeka („Službeni glasnik Koprivničko-križevačke županije“ broj 18/18) koju je Općinsko vijeće donijelo 27. rujna 2018. godine.

Temeljem odredbe članka 34. stavak 1. Zakona o sustavu civilne zaštite („Narodne Novine“ broj 82/15, 118/18, 31/20. i 20/21), a sukladno Odluci o donošenju Procjene rizika od velikih nesreća za Općinu Gornja Rijeka (KLASA: 810-03/18-01/07, URBROJ: 2137/25-18-3 od 27. rujna 2018. godine), općinski načelnik Općine Gornja Rijeka u obvezi je imenovati nove povjerenike civilne zaštite i njihove zamjenike na području Općine Gornja Rijeka sukladno kriteriju 1 povjerenik i 1 zamjenik povjerenika za maksimalno 300 stanovnika.

Do imenovanja novih povjerenika civilne zaštite i njihovih zamjenika na snazi je Odluka KLASA: 810-03/12-01/02, URBROJ: 2137/25-12-1 od 17. rujna 2012. godine kojom je općinski načelnik Općine Gornja Rijeka imenovao je povjerenike civilne zaštite Općine Gornja Rijeka po naseljima Općine.

 3.6. KOORDINATORI NA LOKACIJI

 Na temelju članka 35. Zakona o sustavu civilne zaštite („Narodne novine“ broj 82/15, 118/18), načelnik Stožera civilne zaštite donosi Odluku o imenovanju koordinatora na lokaciji Općine Gornja Rijeka (KLASA: 810-03/18-01/15, URBROJ: 2137/25-18-1 od 13. prosinca 2018.god.).

Koordinatori na lokaciji za području Općine Gornja Rijeka imenovani su za sljedeće rizike:

* potres,
* poplava,
* ekstremne vremenske pojave – ekstremne temperature,
* ekstremne vremenske pojave – tuča,
* epidemije i pandemije,
* suša.

Kontakt podaci potencijalnih koordinatora na lokaciji kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Općine.

## 3.7. PRAVNE OSOBE OD INTERESA ZA SUSTAV CIVILNE ZAŠTITE

Na temelju članka 17. stavka 1. podstavka 3. Zakona o sustavu civilne zaštite („Narodne novine“ broj 82/15. i 118/18) članka 47. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 47/17) i članka 29. Statuta Općine Gornja Rijeka ("Službeni glasnik Koprivničko-križevačke županije" broj 1/18) te po dobivenoj suglasnosti Ministarstva unutarnjih poslova, Ravnateljstva civilne zaštite, Službe civilne zaštite Koprivnica KLASA: 810-05/19-01/01, URBROJ: 511-01-393-19-19 od 21. listopada 2019. godine, Općinsko vijeće Općine Gornja Rijeka na 25. sjednici održanoj 11. prosinca 2019. donijelo je donijelo je Odluku o određivanju pravnih osoba od interesa za sustav civilne zaštite Općine Gornja Rijeka.

Pravne osobe od interesa za sustav civilne zaštite Općine Gornja Rijeka su:

1. Komunalno poduzeće Gornja Rijeka d.o.o., Gornja Rijeka,
2. Tvornica pogrebne opreme d.o.o., Dropkovec,
3. Joker d.o.o., Kostanjevec Riječki,
4. Transkos d.o.o., Štrigovec,
5. Ziherica d.o.o., Pofuki,
6. Markop gradnja d.o.o., Donja Rijeka.

Pravne osobe nositelji su posebnih zadaća u reagiranju u izvanrednim situacijama u smislu smanjenja rizika od katastrofa, pružanja optimalnog odgovora na prijetnje i opasnosti nastanka te ublažavanja posljedica velike nesreće i katastrofe. Pravne osobe sudionici su civilne zaštite, a pozivaju se, mobiliziraju i aktiviraju za provođenje mjera i postupaka u cilju sprječavanja nastanka, ublažavanja te uklanjanja posljedica katastrofa i velikih nesreća.

## 3.8. UDRUGE GRAĐANA

Zakonom o sustavu civilne zaštite (“Narodne novine“ broj 82/15, 118/18, 31/20, 20/21), člankom 20., udruge su određene kao operativne snage sustava civilne zaštite.

 Udruge koje nemaju javne ovlasti, a od interesa su za sustav civilne zaštite, pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjavaju sposobnosti temeljnih operativnih snaga i specijalističkih i intervencijskih postrojbi civilne zaštite te se uključuju u provođenje mjera i aktivnosti sustava civilne zaštite.

Udruge samostalno provode osposobljavanje svojih članova i sudjeluje u osposobljavanju i vježbama s drugim operativnim snagama sustav civilne zaštite.

**4. OSTALI SUDIONICI SUSTAVA CIVILNE ZAŠTITE**

U slučaju katastrofalnih posljedica, osim analizom navedenih odgovornih i upravljačkih te operativnih kapaciteta, u sanaciju posljedica prijetnje se uključuju redovne gotove snage – pravne osobe, koje postupaju prema vlastitim operativnim planovima, odnosno:

* MUP - Policijska uprava Koprivničko - križevačka, Policijska postaja Križevci
* Postrojba civilne zaštite za spašavanje iz ruševina
* Centar za socijalnu skrb Križevci
* Caritas Koprivničko - križevačke županije
* Hrvatske šume, Uprava šuma Podružnica Koprivnica
* Hrvatski Telekom d.d. Zagreb
* Hrvatski zavod za toksikologiju i antidoping Zagreb
* Veterinarska stanica Križevci
* HEP ODS d.o.o „Elektra“ Zagreb – Pogon Križevci
* Županijska uprava za ceste Koprivničko - križevačke županije
* Zavod za hitnu medicinu Koprivničko - križevačke županije
* Zavod za javno zdravstvo Koprivničko - križevačke županije
* Dom zdravlja Koprivničko - križevačke županije
* Dom zdravlja Križevci
* Opća bolnica Koprivnica
* Hrvatske vode – Vodnogospodarski odjel za Muru i gornju Dravu
* MUP – Ravnateljstvo civilne zaštite – Područni ured civilne zaštite Varaždin – Služba civilne zaštite Koprivnica
* Hrvatska poljoprivredno - šumarska savjetodavna služba – Savjetodavna služba Koprivničko - križevačke županije

**5. SKLONIŠTA**

Općina Gornja Rijeka nema na svom području izgrađena skloništa osnovne zaštite.

**6. ZAKLJUČAK**

Zakonom o sustavu civilne zaštite („Narodne novine“, broj 82/15, 118/18, 31/20, 20/21) uređuje se sustav i djelovanje civilne zaštite kao i obaveze jedinica lokalne samouprave u sustavu.

 Razmatrajući stanje sustava civilne zaštite na području Općine Gornja Rijeka uvažavajući navedeno stanje operativnih snaga, može se konstatirati:

* Općina Gornja Rijeka izradila je novu Procjenu rizika od velikih nesreća u 2018. godini, sukladno članku 8., stavku 2. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“ broj 65/16) te je potrebno izraditi do ožujka 2022. godine na Općinskom vijeću usvojiti novu Procjenu,
* Općina Gornja Rijeka izraditi će novi Plan djelovanja civilne zaštite Općine Gornja Rijeka sukladno članku 59., stavku 3. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21).
* Na području Općine Gornja Rijeka ustrojen je Stožer civilne zaštite, koji pravodobno obavlja sve svoje zadaće, razmatra problematiku te vrši pripremu za moguće prijetnje na području Općine Gornja Rijeka,
* Operativne snage vatrogastva Općine Gornja Rijeka odgovaraju na sve zadaće u protupožarnoj zaštiti, ali i ostalim ugrozama te se kao gotova snaga uvijek spremni uključiti u zaštitu i spašavanje stanovništva i imovine, a s ciljem podizanja operativne spremnosti pripadnika vatrogasne postrojbe potrebno je kontinuirano provoditi osposobljavanje i usavršavanje istih te pristupiti nabavci nove opreme i sredstava kao i održavanju postojeće
* Crveni križ je respektabilan subjekt koji osigurava trajnu i dobru pripremljenost svojih članova za djelovanje u slučaju katastrofa, da bi njihova aktivnost i spremnost bila na još većoj razini potrebno je sustavno nastaviti s ulaganjem u pripremu i opremanje ekipa za brzo reagiranje na katastrofe i otklanjanje posljedica katastrofe.
* Hrvatska gorska služba spašavanja svojim aktivnostima spašavanja, kao i preventivnim i edukacijskim programima doprinosi sigurnosti ljudi i imovine, takvi programi, ali i oprema zahtijevaju stalno ulaganje, kako bi se razina spremnosti povećala.
* Općinski načelnik Općine Gornja Rijeka u obvezi je imenovati nove povjerenike civilne zaštite i njihove zamjenike,
* Načelnik Stožera civilne zaštite Općine Gornja Rijeka imenovao je koordinatore na lokaciji,
* Pravne osobe od interesa za civilnu zaštitu mogu se angažirati u situacijama koje su opasne po sigurnost stanovništva, materijalnih i kulturnih dobara i okoliša, a svojom opremom i osposobljenošću kadrova mogu adekvatno odgovoriti na potencijalno opasne situacije te kao kapaciteti za zbrinjavanje unesrećenih, nakon usvajanja Procjene rizika od velikih nesreća, 2022.god., Općinsko vijeće donijeti će novu odluku o određivanju pravnih osoba od interesa za sustav civilne zaštite Općine Gornja Rijeka, na temelju prethodne suglasnosti Službe civilne zaštite Koprivnica, a sukladno rezultatima Procjene rizika od velikih nesreća Općine Gornja Rijeka
* U Proračunu Općine Gornja Rijeka osiguravaju su financijska sredstva koja omogućavaju ravnomjerni razvoj sustava civilne zaštite.

Slijedom navedenog, može se zaključiti da trenutno ustrojeni sustav civilne zaštite na području Općine Gornja Rijeka omogućava izvršavanje zadaća u sustavu civilne zaštite.

Stanje civilne zaštite na području Općine Gornja Rijeka možemo ocijeniti vrlo dobrim jer osigurava uspješno funkcioniranje sustava kako u redovitim aktivnostima tako i u izvanrednoj situaciji.

 Stožer civilne zaštite Općine Gornja Rijeka provodio je Odluke Stožera civilne zaštite Koprivničko- križevačke županije vezane uz Covid -19 i na taj način sudjelovao u sprečavanju širenja koronavirusa.

 Analizirajući utvrđene pravne osobe od interesa za sustav civilne zaštite procjenjuje se neophodan daljnji razvoj i unapređenje mogućnosti djelovanja i suradnja svih pravnih osoba od interesa za sustav civilne zaštite, uz osiguranje sredstava za njihovo opremanje, edukaciju i usavršavanje, sukladno Procjeni rizika od velikih nesreća.

OPĆINSKO VIJEĆE OPĆINE GORNJA RIJEKA

KLASA: 810-03/21-01/09

URBROJ: 2137/25-21-2

Gornja Rijeka, 8. prosinca 2021. PREDSJEDNIK:

 Stjepan Borjan